
Okresný súd Poprad 15P/3/2024 8724200430 08. 04. 2025 JUDr. Dagmar Soliarová ECLI:SK:OSPP:2025:8724200430.6
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, v právnej veci navrhovateľky: A. A. B., C., nar. XX.XX.XXXX, bytom D. XXX, D., zast.: JUDr. Mária Dideková, advokátka so sídlom Zdravotnícka 2, 058 01 Poprad proti manželovi, ktorý návrh na rozvod manželstva nepodal: E. B., nar. XX.XX.XXXX, bytom D. XXX, XXX XX D., zast.: JUDr. Ing. Marcela Martinkovičová, advokátka so sídlom Nám. sv. Egídia 95, 058 01 Poprad, v konaní o rozvod manželstva a úpravu výkonu rodičovských práv a povinností k mal. deťom: F. B., nar. XX.X.XXXX a G. B., nar. X.X.XXXX, zastúpené kolíznym opatrovníkom Úradom práce, sociálnych vecí a rodiny Poprad, takto rozhodol: I. Súd manželstvo účastníkov konania A. E. B., nar. XX.X.XXXX a A. A. B., C., H. A., nar. X.X.XXXX, uzavreté dňa X.XX.XXXX B. - C., Česká republika, zapísané v knihe manželstiev Osobitnej matriky Slovenskej republiky Bratislava, vo zväzku I., ročník XXXX, na strane 40, pod poradovým číslom 80, r ozvádza. II. S c h v a ľ u j e rodičovskú dohodu na čas po rozvode v tomto znení: Mal. deti F. a G. B. sa z v e r u j ú do osobnej starostlivosti matky A. A. B., C.. Obaja rodičia budú mal. deti zastupovať a spravovať ich majetok. Otec mal. detí A. E. B. sa z a v ä z u j e prispievať na výživu mal. F. sumou 350,- eur mesačne a na výživu mal. G. sumou 350,- eur mesačne, počnúc dňom právoplatnosti rozsudku, ktoré výživné je splatné vždy do 15.-ho dňa v mesiaci k rukám matky. Otec mal. detí je o p r á v n e n ý stýkať sa s mal. deťmi každý párny týždeň v čase od štvrtka od 12.00 hod., pričom si otec prevezme mal. deti v školskom zariadení, do nedele do 18.00 hod., pričom deti si prevezme matka pred bytom otca. Matka je p o v i n n á mal. deti na styk riadne pripraviť. III. Žiaden z účastníkov n e m á nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

